Ayen akk yeḍran deg wungal Ass-nni, yeḍra deg yiwen wass neɣ ahat ur yewwiḍ ara wass, imi yebda deg lefjer mi iruḥ Muḥend-Ameẓyan ad d-yawi aṭaksi, yekfa mi tuɣal Malḥa s axxam-is tufa teččur ddunit d tilawin, leǧwahi n tizwa (azizwu). D acu kan d ajbad-nni i la ijebbed deg yiwenniten d yinawen i yesɣezfen ass-nni. Meḥsub, tasiwelt n Σmeṛ Mezdad ur telli ara d tin n sufella kan, maca lqayet, acku yettakk azal i yal tamecṭuḥt d tmeqqrant, yessiɣzif-itt aṭas, d amedya, ma ihder-ak-id ɣef targit, tezmer ad teṭṭef ugar n sin yisebtar.